3 tipp, hogy tökéletes legyen a rózsakerted! - Díszfák és cserjék - Díszkert
2019. július 04. rózsa gondozása,	rózsafajták,	rózsa,	rózsa metszése,	rózsabokor,	díszcserje,	díszkert
Pedig – ahogy még a drága nagymamám is mondogatta – ezek a virágok nem csak nagyon hálásak, de akár tizenöt évig is a kert ékei maradnak, ha egyszer elülteti az ember.
Így elhatároztam, hogy az én kertem sem marad rózsa nélkül! Mivel nem szerettem volna, ha kudarcba fullad az ültetési tervem, igyekeztem minél többet megtudni a virág igényeiről. Ekkor botlottam bele Megyeri Szabolcs három tippjébe, melyek tökéletes rózsakertet ígértek. Azóta az én kertemben is számos, különleges színű rózsa ékeskedik és egyszerűen nem tudok betelni az illatukkal.
Hogy lehetnek ilyen gyönyörűek ezek a rózsák?
Ezt a kérdést nagyon sokszor hallom a családtagoktól és a barátoktól, amikor hozzánk látogatnak. A legtöbben azt gondolják, hogy minden szabadidőmet a kertészkedéssel kell töltenem ahhoz, hogy ilyen szépek legyenek a virágaim, pedig ez egyáltalán nem így van. Az a kis idő pedig, amit a rózsák között munkával töltök, sokkal inkább kikapcsolódás, mint munka. Természetesen az sem titok, hogy alakítottam ki a kertemet. Ebben segített a fentebb említett három tipp.
1. tipp: A megfelelő rózsák kiválasztása
Nincs még egy olyan virág, amelyből akkora fajta – és színválaszték létezne. Mikor elhatároztam, hogy szeretnék rózsát ültetni a kertembe, számtalan kertészeti magazint átlapoztam és rengeteg internetes oldalt átnéztem, ám végül a tanácsnak megfelelően egyedül választottak ki a megfelelő rózsákat. Ahogy Megyeri Szabolcs fogalmaz: „A lényeg az, hogy megtaláljuk saját hangunkat és ezt a kertünkben is kifejezhessük. Akkor lesz egy rózsakert igazán a miénk, ha mi magunk álmodjuk meg.” Innentől kezdve már sokkal egyszerűbb dolgom volt és hamar meg is álmodtam a jövőbeni kertemet.
2. tipp: A legtöbbet kihozni a kert adottságaiból
Szabolcs szerint nem érdemes egyszerűen néhány tő hagyományos rózsában gondolkozni, ha rózsakertet szeretnénk létrehozni, hiszen ha el tudsz képzelni apró rózsafákat a kertedben, akkor a magastörzsű rózsa lehet a jó választás, amennyiben viszont szeretnél elrejteni néhány kevésbé esztétikus részt, a kúszórózsa vagy a futórózsa lehet az ideális megoldás. Mivel igazán romantikus alkat vagyok, szerettem volna néhány ilyen stílusú rózsát is ültetni a meghitt hangulat jegyében. A színeket is alaposan megválogattam, hiszen az egyhangúság sem az én terepem. Persze kicsit aggódtam, hogy miként fest majd a számos különböző rózsa egy helyen, azonban az első virágzás minden várakozásomat felülmúlta.
Törzses rózsa metszésétől sem kell félni>>
3. tipp: A virágok megfelelő gondozása nagyon fontos!
A rózsák nagyon hálás növények, a megfelelő gondozásért cserébe hónapokon keresztül kényeztetik a kertbarátot gyönyörű virágaikkal és finom illatukkal. A legtöbb rózsatulajdonos ott rontja el a tökéletesen megálmodott kertjét, hogy nem mer hozzányúlni a rózsákhoz és nem meri megmetszeni a virágokat a megfelelő időszakban. Ugyanis így engedünk teret annak, hogy a következő évben is gyönyörű virágokat hozhasson az elültetett rózsa. Szabolcs metszéssel kapcsolatos tippje valójában életmentő volt, hiszen egyedül nem mertem volna ennyire visszavágni az ágakat, akkor viszont nem lennének most ilyen szép virágaim.
Továbbá azt is érdemes megfogadni, hogy a metszőollót minden esetben alaposan, valamilyen fertőtlenítő szer segítségével mossuk le, ugyanis könnyedén megbetegíthetjük a rózsát, ha egy olyan szerszámmal nyúlunk hozzá, amely valamilyen kártevőt hordoz magán.
Mindemellett érdemes az öntözésre is odafigyelni. A rózsáknak nincs szüksége sok vízre, 5-6 naponta elegendő megöntözni őket. Fontos, hogy ne maradjon pangó víz a rózsa töve körül, ugyanis ez nem tesz jót a növénynek.
Valójában ez volt a kedvenc tippem, amelyet alig vártam, hogy betarthassak. Pontosan így szól: „Időről- időre álljon meg egy pillanatra a kertjében és nézzen szét! Gyönyörködjön a virágokban, élvezze a rózsa illatot! Hiszen a kert nem csak munkából áll, fontos, hogy élvezze azt a csodálatos közeget, amit a saját két kezével teremtett meg.”
Megyeri Szabolcs megújult honlapja itt>>